วันศุกร์ที่ 18 กุมภาพันธ์ 2565
ผู้เสียหายร้อง รมว.ดีอีเอส ปิดเว็บกระเป๋าหรูหลังถูกหลอกโอนเงินซื้อกระเป๋า Brand name สูญกว่า10 ล้าน พร้อม เตือนมิจฉาชีพร้านค้าออนไลน์ผิดทั้งพ.ร.บ.คอมพ์ และกม.อาญา
ผู้เสียหายร้อง รมว.ดีอีเอส ปิดเว็บกระเป๋าหรูหลังถูกหลอกโอนเงินซื้อกระเป๋า Brand name สูญกว่า10 ล้าน พร้อม เตือนมิจฉาชีพร้านค้าออนไลน์ผิดทั้งพ.ร.บ.คอมพ์ และกม.อาญา
“ชัยวุฒิ”รมว.ดีอีเอสรับเรื่องร้องเรียนจากกลุ่มผู้เสียหายเหยื่อเพจสินค้าแบรนด์เนมออนไลน์มูลค่าความเสียหายกว่า10ล้านบาทประกาศใช้2กฎหมายลงดาบมิจฉาชีพร้านค้าออนไลน์ทั้งพ.ร.บ.คอมพ์ฯมาตรา14 (1)และกฎหมายอาญามาตรา341ฐานฉ้อโกง
วันนี้(18ก.พ. 65)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)และว่าที่พ.ต.อ.ศุภรฐโชติจำหงส์ผกก.วิเคราะห์ข่าวและเครื่องมือพิเศษกองบังคับการตำรวจสืบสวนสอบสวนอาชญากรรมทางเทคโนโลยี1 (บก.สอท.1)ร่วมกันแถลงข่าว“การรับเรื่องร้องเรียนจากผู้เสียหายที่สั่งซื้อสินค้าแบรนด์เนมออนไลน์แต่ไม่ได้รับสินค้า”ภายหลังมีผู้เสียหาย8รายจากจำนวนผู้เสียหาย39รายรวมตัวกันเดินทางมาร้องเรียนที่กระทรวงดิจิทัลฯบางรายได้เข้าแจ้งความไว้แล้ว
โดยผู้เสียหายได้สั่งซื้อสินค้าแบรนด์เนมจากเพจThe Sandy Brandแล้วไม่ได้รับสินค้าครอบคลุมตั้งแต่ราคาหลักหมื่นถึงหลักแสนรวมมูลค่าความเสียหายไม่ต่ำกว่า10ล้านบาทนอกจากนี้ยังมีผู้เสียหายอีกหลายรายกำลังรวบรวมรายชื่อเพื่อเข้าแจ้งความเพิ่มเติมด้วย
โดยนายชัยวุฒิระบุว่าเบื้องต้นต้องดำเนินการปิดเว็ปเเละเอาผิดกับกรณีนี้เป็นการเร่งด่วนเพื่อไม่ให้ประชาชนตกเป็นเหยื่อและขอเตือนมิจฉาชีพพ่อค้าแม่ค้าออนไลน์ว่าปัจจุบันเรามีกฎหมายที่กำกับดูแลในเรื่องนี้อยู่โดยผู้กระทำผิดจะถูกดำเนินคดีตามพ.ร.บ.คอมพิวเตอร์ฯและความผิดฐานฉ้อโกงตามประมวลกฎหมายอาญา
ทั้งนี้กระทรวงดิจิทัลฯและสำนักงานตำรวจแห่งชาติ(สตช.)โดยกองบังคับการตำรวจสืบสวนสอบสวนอาชญากรรมทางเทคโนโลยี(บก.สอท.)พร้อมภาคส่วนที่เกี่ยวข้องจะเร่งดำเนินการติดตามผู้กระทำเข้าสู่กระบวนการดำเนินคดีตามกฎหมายเพื่อบรรเทาความเดือดร้อนของผู้เสียหายและป้องกันไม่ให้ประชาชนรายอื่นๆเป็นเหยื่อกลโกงของผู้ค้าออนไลน์ในลักษณะนี้เพราะนี่คือปัญหาใหญ่ของการซื้อขายออนไลน์ที่นายกรัฐมนตรีมอบหมายให้ดีอีเอสและETDAรีบจัดการแก้ปัญหาเพราะพบว่ามีการทำกันเป็นขบวนการหลอกลวงผู้เสียหายจำนวนมากสุดท้ายจะทำให้ความเชื่อมั่นต่อธุรกิจออนไลน์เสียหายไปทั้งระบบ
โดยส่วนความผิดนั้นตามพ.ร.บ.ว่าด้วยการกระทำความผิดเกี่ยวกับคอมพิวเตอร์(ฉบับที่2)พ.ศ. 2560ในมาตรา14วรรคหนึ่ง(1)บัญญัติว่า“ผู้ใดกระทำความผิดโดยทุจริตหรือโดยหลอกลวงนำเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ประชาชนอันมิใช่การกระทำความผิดฐานหมิ่นประมาทตามประมวลกฎหมายอาญาผู้นั้นต้องระวางโทษจำคุกไม่เกินห้าปีหรือปรับไม่เกินหนึ่งแสนบาทหรือทั้งจำทั้งปรับ”และถ้าการกระทำความผิดข้างต้นมิได้กระทำต่อประชาชนแต่เป็นการกระทำต่อบุคคลใดบุคคลหนึ่งผู้กระทำผู้เผยแพร่หรือส่งต่อซึ่งข้อมูลคอมพิวเตอร์ดังกล่าวต้องระวางโทษจำคุกไม่เกิน3ปีหรือปรับไม่เกิน60,000บาทหรือทั้งจำทั้งปรับและให้เป็นความผิดอันยอมความได้ตามมาตรา14วรรคท้าย
นอกจากนี้ผู้หลอกขายยังมีความผิดฐานฉ้อโกงตามประมวลกฎหมายอาญามาตรา341ซึ่งเป็นความผิดอันยอมความได้โดยการทุจริตหลอกลวงผู้อื่นด้วยการแสดงข้อความอันเป็นเท็จหรือปกปิดข้อความจริงซึ่งควรบอกให้แจ้งและโดยการหลอกลวงดังว่านั้นได้ไปซึ่งทรัพย์สินจากผู้ถูกหลอกลวงหรือบุคคลที่สามหรือทำให้ผู้ถูกหลอกลวงหรือบุคคลที่สามทำถอนหรือทำลายเอกสารสิทธิหรือความผิดฐานฉ้อโกงประชาชนมาตรา343ซึ่งเป็นความผิดอันยอมความไม่ได้โดยกระทำความผิดฐานฉ้อโกงโดยการแสดงข้อความอันเป็นเท็จต่อประชาชนหรือด้วยการปกปิดความจริงซึ่งควรบอกให้แจ้งแก่ประชาชนแล้วแต่กรณีอีกด้วย
นายชัยวุฒิกล่าวว่าสำหรับในส่วนของประชาชนและผู้บริโภคต้องเร่งสร้างความรู้เท่าทันกลโกงของการซื้อขายสินค้าออนไลน์โดยแนะนำจุดสังเกตมิจฉาชีพร้านค้าออนไลน์ก่อนตกเป็นเหยื่อดังนี้1.ตรวจสอบประวัติผู้ขายและรีวิวร้านค้านำชื่อผู้ขายเลขบัญชีหรือเบอร์โทรศัพท์ค้นหาในgoogleหากมีประวัติการหลอกลวงจะมีคนพูดถึงรายละเอียดการโกง2.ราคาถูกเกินจริงเช็คราคาท้องตลาดอย่าเห็นแก่ของถูก3.หลอกให้โอนเงินทันทีพยายามโน้มน้าวใจให้ผู้ซื้อรีบโอนเงินก่อนพลาดโอกาสได้ของดีราคาถูก4.วิธีการสั่งซื้อและวิธีการจัดส่งไม่ชัดเจนร้านค้าส่วนใหญ่มักจะมีการจัดส่งที่ชัดเจนมีให้เลือกหลายช่องทางรวมถึงมีบริการเก็บเงินปลายทางและนัดรับสินค้า
ทั้งนี้จากข้อมูลของศูนย์ช่วยเหลือและจัดการปัญหาออนไลน์1212 OCCเมื่อสิ้นปี64พบว่าเกือบ80%ของข้อร้องเรียนปัญหาซื้อขายสินค้าทางออนไลน์คือไม่ได้รับสินค้าและสินค้าไม่ตรงปกโดยประเภทสินค้าที่มีการร้องเรียรนมากสุดได้แก่อุปกรณ์ไอทีและสินค้าแฟชั่นครองสัดส่วนรวมกันเกือบ50%โดยช่องทางการซื้อขายที่ถูกร้องเรียนมากที่สุดคือเฟซบุ๊กคิดเป็น82.1%ตามมาด้วยเว็บไซต์อินสตาแกรมแพลตฟอร์มอี-มาร์เก็ตเพลสไลน์ทวิตเตอร์และยูทูบตามลำดับ
ทั้งนี้กระทรวงดิจิทัลฯเปิดช่องทางให้ประชาชนที่พบเบาะแสหรือปัญหาจากการซื้อขายสินค้าออนไลน์สามารถร้องเรียนขอคำปรึกษาหรือแจ้งเบาะแสเข้ามาได้ที่ศูนย์ช่วยเหลือและจัดการปัญหาออนไลน์1212 OCCผ่านช่องทางดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสำนักงานสถิติจังหวัดทั่วประเทศอีกทั้งยังสามารถแจ้งได้ผ่านกล่องข้อความของเพจอาสาจับตาออนไลน์ที่https://m.facebook.com/DESMonitor/
*****************